gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
આગામી દિવસોમાં ભારતીય શૅરબજારમાં ધીમે-ધીમે સુધારો થતો જશે
You need an iframes capable browser to view this content.
ગયા સપ્તાહનો ટ્રેડિંગનો છેલ્લો દિવસ કન્સોલિડેશનનો હતો. જોકે ઇક્વિટી બેન્ચમાર્ક ઇન્ડેક્સ એક મહિનાની ઉપલી સપાટીએ બંધ રહ્યા હતા. શુક્રવારે જ ઑક્ટોબરના ઔદ્યોગિક ઉત્પાદનના આંકડા જાહેર થયા અને એમાં ઘટાડો જોવા મળ્યો છે. એ ઉપરાંત વર્તમાન સપ્તાહમાં ફેડરલ રિઝવર્‍ની મીટિંગ તથા નવેમ્બર મહિનાના ભારતના રીટેલ ફુગાવાના આંકડાને અનુલક્ષીને રોકાણકારોએ સાવચેતીનું વલણ અપનાવ્યું છે.
બ્રોકર-કૉર્નર - દેવેન ચોકસી
અમારું માનવું છે કે બજાર આ અપેક્ષિત આંચકાઓને પણ પચાવી ગયું છે અને જે ઘટાડો આવવાનો હતો એ આવી ગયો છે. ભારતમાં ડીમૉનેટાઇઝેશનની જાહેરાત અમેરિકાની પ્રમુખપદની ચૂંટણીનાં પરિણામની જાહેરાત સાથે જ થઈ. એને પગલે જે બૉટમ-આઉટ થવું જોઈતું હતું એ થઈ ગયું. આજના તબક્કે બજાર સુધારાના માર્ગે હોય એવું જણાય છે.
કૉર્પોરેટ ક્ષેત્ર ધીમે-ધીમે સામાન્ય સ્થિતિમાં આવી રહ્યું હોય એવું લાગે છે. પરિસ્થિતિ સંપૂર્ણપણે સામાન્ય થઈ ગઈ છે એવું કન્ફર્મ કરવા માટે બીજાં બે સપ્તાહ સુધી રાહ જોવાની લોકોની ઇચ્છા હોય એવું અમારું માનવું છે. જોકે એની સાથે-સાથે અમારે એમ પણ કહેવું છે કે ડીમૉનેટાઇઝેશનને લીધે બજારમાં તકલીફનો ગાળો પૂરો થઈ ગયો છે. દરમ્યાન, વિદેશી સંસ્થાકીય રોકાણકારો બજારમાં સતત વેચાણ કરી રહ્યા છે.
ઇટલીની જનતાએ બંધારણીય સુધારાઓ લાવવાના વિરોધમાં મતદાન કર્યું હોવાથી હવે એ યુરોપિયન યુનિયનમાં રહે છે કે કેમ અને યુરો વાપરવાનું બંધ કરે છે કે કેમ એવા સવાલ ઊભા થયા છે. રોકાણકારોએ નવેમ્બર મહિનાના અમેરિકાના બેરોજગારીના આંકડાની દરકાર લીધી નથી.
ઇટલીના વડા પ્રધાન મેત્તીઓ રેન્ઝીએ રાજીનામું આપવાનું જાહેર કર્યું હોવાથી ઇટલીની બાબતે ચિંતા ઘેરી બનતી જાય છે, કારણ કે એનું અર્થતંત્ર યુરો ઝોનમાં સૌથી વધુ કરજ ધરાવતું ત્રીજા ક્રમાંકનું અર્થતંત્ર છે.
ક્ષેત્રવાર અંદાજ : રિયલ એસ્ટેટ
૮ નવેમ્બરે ડીમૉનેટાઇઝેશનની જાહેરાત થયા બાદ હવે રિયલ એસ્ટેટ નવી ઊંચાઈએ પહોંચશે. બૅન્કિંગ સિસ્ટમમાં મોટા પ્રમાણમાં નાણાં આવશે અને ડિપોઝિટ તથા ધિરાણ પરના વ્યાજદર ઘટશે. હોમ લોનનો વ્યાજદર ૭થી ૮ ટકા સુધી આવવાની ધારણા છે. આવા સંજોગોમાં રિયલ એસ્ટેટ ક્ષેત્રને વેગ મળશે. પ્રૉપર્ટીમાં રોકાણ કરવાનું આકર્ષણ વધશે, કારણ કે એમાં અન્ય સાધનો કરતાં વધારે વળતર મળી શકશે. જેઓ છેલ્લાં થોડાં વર્ષોમાં ઘર ખરીદી શક્યા નથી તેમને માટે ખરીદીની સારી તક છે.
ડીમૉનેટાઇઝેશન થવાથી અસંગઠિત અને નાના પાયાના ક્ષેત્રમાંથી બૅન્કોમાં નાણાં જઈ રહ્યાં છે. જેઓ બૅન્કિંગ સિસ્ટમ સાથે સંકળાયેલા નહોતા તેઓ હવે એમાં પ્રવેશી રહ્યા છે. લોકો હવે હોમ લોન તરફ વળીને ઘર લેવાની ઇચ્છા પૂરી કરશે એવું જણાય છે.
રિયલ એસ્ટેટ ઉદ્યોગનો ભારતની કુલ રાષ્ટ્રીય પેદાશમાં ૭ ટકા હિસ્સો છે. પ્રૉપર્ટીમાં કરાતું રોકાણ લાંબા ગાળા માટે ઘણું સારું છે. ભારતીય અર્થતંત્ર હવે શહેરી બની રહ્યું છે અને આગામી બે દાયકામાં ૫૦ ટકા કરતાં વધુ ભારતીયો શહેરોમાં વસતા હશે એવો અંદાજ મૂકી શકાય છે. આ મોટા પરિવર્તનને લીધે પણ રિયલ એસ્ટેટ ક્ષેત્રમાં તેજી આવશે.
અમારા મતે વીમાક્ષેત્ર અને ટ્રાન્સમિશન તથા ડિસ્ટ્રિબ્યુશન બિઝનેસ સાથે સંકળાયેલા કૅપિટલ ગુડ્સ ક્ષેત્રે રોકાણની સારી તક છે. બજારમાં સારા સ્ટૉક્સની માગ વધી હોવાથી નીચામાં ટેકો મળશે. છેલ્લાં કેટલાંક ટ્રેડિંગ સત્રોમાં આ બાબત જોવા મળી છે. સારી મિડકૅપ કંપનીઓમાં રોકાણકારોને રસ પડ્યો છે. આગામી દિવસોમાં ધીમે-ધીમે સુધારો થતો જવાનો અંદાજ છે.
(લેખક કે. આર. ચોકસી શૅર્સ ઍન્ડ સિક્યૉરિટીઝના મૅનેજિંગ ડિરેક્ટર છે)
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.